text: Politiet søger vidner til skraldespandsafbrændinger 
  24 juni 2016 kl. 05.39
  Flere skraldespande blev natten til fredag brændt af i Aabenraa. Politiet søger vidner. 
  Flere affaldscontainere gik natten til fredag op i flammer i Aabenraa. I tidsrummet mellem klokken 02.20 og klokken 03 brændte containere af to omgange i Storegade i Aabenraa. Det oplyser Syd- og Sønderjyllands Politi til TV SYD.
  - Den ene gang er det tre container som brænder, og ilden spreder sig så til en bil på stedet, oplyser Ole Aamann fra Syd- og Sønderjyllands Politi til TV SYD.
  Politiet søger derfor vidner, der har oplysninger i sagen. Politiet kan kontaktes på telefon 114.
  